नुजनलाई स्वर्ण
नेपालका खेलाडी नुजन श्रेष्ठले ब्राजिलियन जी जूजित्सुको वर्ल्ड लिग २०१९ मा स्वर्ण पदक जितेका छन् । 
काठमाडौँ — नेपालका खेलाडी नुजन श्रेष्ठले ब्राजिलियन जी जूजित्सुको वर्ल्ड लिग २०१९ मा स्वर्ण पदक जितेका छन् । अमेरिकाको डलासमा भएको जुडो शैलीमा खेलिने उक्त खेलमा पाटन ललितपुरका नुजनले गी र नो जीबाट स्वर्ण जितेका हुन् । सन् २००८ देखि अमेरिकामा रहेका उनले जूजित्सु २०१७ देखि खेल्न थालेका हुन् । फुल कन्ट्याक्ट शैलीमा खेलिने यो खेल ब्राजिलबाट विस्तार भएको हो । नेपालमा भने यो खेलिएको अवस्था छैन । मार्सल आर्टसमा नेपालको राम्रो सम्भावना भएकाले जूजित्सुलाई फैलाउन प्रयास गरिने नुजनले बताए । उनले जूजित्सु डलास फल इन्टरनेसनल ओपनमा कांस्य, वर्ल्ड लिग २०१८ मा रजत, रिक्सन ग्रेसी कप २०१८ मा स्वर्ण जितेका थिए ।